Rozsudok Okresného súdu Spišská Nová Ves sp. zn. 4T/57/2024 z 7. 10. 2024
Rozsudok Okresného súdu Spišská Nová Ves z 7. októbra 2024, sp. zn. 4T/57/2024, ECLI:SK:OSSN:2024:7624010433.2
Súd: Okresný súd Spišská Nová Ves
Spisová značka: 4T/57/2024
ECLI: ECLI:SK:OSSN:2024:7624010433.2
Dátum vydania: 7. 10. 2024
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4T/57/2024 7624010433 07. 10. 2024 JUDr. Petra Pavlisová ECLI:SK:OSSN:2024:7624010433.2
ROZSUDOK V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou, na hlavnom pojednávaní konanom dňa 7.10.2024, takto rozhodol: Obžalovaní: A. B., nar. XX.XX.XXXX v C., okres C., trvale bytom D. E. F. XXX, G. C., ml. D. H., nar. XX.XX.XXXX v I., okres J. E. K., trvale bytom D. E. F. XXX, G. C. uznávajú sa za vinných , že dňa 17. decembra 2023 v čase okolo 17.50 h, v katastrálnom území obce D. E. F., okres C., v lokalite zvanej G. K., z lesného porastu na parcele registra „L." I. M. XXXX, patriaceho do lesného pôdneho fondu, po predchádzajúcej vzájomnej dohode, bez súhlasu a povolenia vlastníka alebo správcu pozemku, odcudzili voľne ležiacu drevnú hmotu - 1 ks kmeňa zo stromu borovica o dĺžke približne 600 cm a stredovom priemere 23 cm v celkovom objeme 0,23 m3, čím pre poškodeného Obecné lesy Mníšek nad Hnilcom, s.r.o., IČO: 31 684 581, spôsobili škodu vo výške 11,04 eur, teda - spoločným konaním si prisvojili cudziu vec tým, že sa jej zmocnili a takou vecou je drevo nachádzajúce sa na lesnom pozemku čím spáchali - prečin krádeže podľa § 212 ods. 1 písm. e/ Tr. zákona, v spolupáchateľstve podľa § 20 Tr. zákona (účinného do 5.8.2024) za to im ukladá
Obžalovaný A. B.: Podľa § 212 ods. 1 Tr. zákona, s použitím § 36 písm. l/ Tr. zákona, § 38 ods. 2 Tr. zákona, § 56 ods. 1, 2, 3 Tr. zákona, peňažný trest vo výške 180,- eur (stoosemdesiat). Podľa § 56 ods. 4 Tr. zákona súd povoľuje obžalovanému zaplatiť peňažný trest v 4 (štyroch) mesačných splátkach, a to po 45,- eur mesačne s tým, že prvá splátka bude uhradená po právoplatnosti tohto rozsudku. Podľa § 57 ods. 3 Tr. zákona pre prípad úmyselného zmarenia výkonu peňažného trestu mu ukladá náhradný trest odňatia slobody v trvaní 2 (dvoch) mesiacov nepodmienečne. Obžalovaný ml. D. H.: Podľa § 98 písm. a/ Tr. zákona súd upúšťa od potrestania ml. D. H.. Podľa § 287 ods. 1 Tr. poriadku súd zaväzuje obžalovaných A. B., nar. X.X.XXXX a ml. D. H., nar. XX.XX.XXXX zaplatiť spoločne a nerozdielne poškodeným Obecným lesom Mníšek nad Hnilcom s. r. o., 055 64, Mníšek nad Hnilcom 292, IČO: 31684581 škodu vo výške 11,04 eur. odôvodnenie: Podľa § 172 ods. 2 Tr. poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresný súd Spišská Nová Ves. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje, a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2024:7624010433.2 (dáta aktuálne k 15. 11. 2026). Záväzné je znenie zverejnené súdom.




